પરાજયનું દુ:ખ પણ ખેલાડીઓ પર ગર્વઃ સાઉથગેટ: ક્રોએશિયા સામે સેમિફાઈનલમાં પરાજય બાદ ઈંગ્લેન્ડના કોચ ગેરાથ સાઉથગેટે કહ્યું હતું કે આ પરાજયથી હું ઘણો જ નિરાશ છું પરંતુ ટુર્નામેન્ટમાં ઈંગ્લિશ ખેલાડીઓએ કરેલા પ્રદર્શન પર મને ગર્વ છે. મારા મતે પ્રથમ હાફમાં અમે મજબૂત રમત દાખવી હતી અને અમારે વધુ એક ગોલ નોંધાવવાની જરૂર હતી. હું ખેલાડીઓ પાસેથી આનાથી વધારે શ્રેષ્ઠ પ્રદર્શનની અપેક્ષા રાખી શકું નહીં. સેમિફાઈનલમાંથી અમને ઘણું શીખવા મળ્યું. ખેલાડીઓનો મોટી મેચ રમવાનો અનુભવ વધ્યો છે અને તેના કારણે તેમનો આત્મવિશ્વાસ પણ વધ્યો છે.